**Мектептегі бастауыш сыныптар апталығы туралы**

 Мамай орта мектебінде қаңтар айының 8-13-і аралығында «Бастауышым – балбұлағым» атты апталық өткізілді. Апталықтың жоғары деңгейде ұйымдастырылып өткізуіне атсалысқандар бастауыш сынып мұғалімдері мен сынып жетекшілері, тәрбие ісінің меңгерушісі Мұсабаева Г. Қ., мектеп тәлімгері Токубаев А. М.

 Апталықтың басталуы салтанатты линейкада оқушыларға хабарланып, апта бойына өткізілетін іс-шаралар жоспарымен таныстырылды. Апта бойына танымдық, тәлім-тәрбиелілікті, үлгі-өнегелілікті дәріптейтін түрлі іс-шаралар ұйымдастырылды. Солардың біреуін атап өтер болсақ, 1-4-сынып оқушылары арасында 3-сыныптың жетекшісі Хойчбай Ермураттың ұйымдастыруымен өткізілген «Сиқырлы қалам» көркем жазу сайысы жоғары деңгейде ұйымдастырылды. Сыныптан тыс жұмыста оқушылар көркем жазудың қыр-сырын меңгерді.

 Дүйсенбі, 15.01.2018 күні таңертеңгі линейкада бастауыш сыныптар апталығының қорытындысы шығарылып, жеңімпаздар мен белсене қатысқандар мадақтамалармен марапатталып, естелік сыйлықтар иеленді.